Document ID: 32013D0511

ODLUKA POLITIČKOG I SIGURNOSNOG ODBORA EUPOL RD CONGO/1/2013
od 8. listopada 2013.
o produljenju mandata voditelja policijske misije Europske unije poduzete u okviru reforme sigurnosnog sektora (RSS) i njezine povezanosti s pravosudnim sustavom u Demokratskoj Republici Kongu (EUPOL RD Congo)
(2013/511/ZVSP)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38. treći stavak,
uzimajući u obzir Odluku Vijeća 2010/576/ZVSP od 23. rujna 2010. o policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo) (1), a posebno njezin članak 10. stavak 1.,
budući da:
(1)
Sukladno članku 10. stavku 1. Odluke 2010/576/ZVSP, Politički i sigurnosni odbor („PSO”) ovlašten je, u skladu s člankom 38. trećim stavkom Ugovora, donositi odgovarajuće odluke za potrebe obavljanja političkog nadzora i strateškog usmjeravanja misije EUPOL RD Congo. To ovlaštenje uključuje ovlast imenovati voditelja misije, na prijedlog Visokog predstavnika Unije za vanjske poslove i sigurnosnu politiku („Visoki predstavnik”).
(2)
PSO je, sukladno Odluci EUPOL RD Congo/1/2010 (2), na prijedlog Visokog predstavnika, 8. listopada 2010. imenovao visokog policijskog inspektora Jean-Paula RIKIRA voditeljem misije EUPOL RD Congo s učinkom od 1. listopada 2010.
(3)
PSO je, sukladno Odluci EUPOL RD Congo/1/2011 (3), na prijedlog Visokog predstavnika, 16. rujna 2011. produljio mandat visokog policijskog inspektora Jean-Paula RIKIRA kao voditelja misije EUPOL RD Congo do 30. rujna 2012.
(4)
PSO je, sukladno Odluci EUPOL RD Congo/1/2012 (4), na prijedlog Visokog predstavnika, 25. rujna 2012. produljio mandat visokog policijskog inspektora Jean-Paula RIKIRA kao voditelja misije EUPOL RD Congo do 30. rujna 2013.
(5)
Vijeće je 23. rujna 2013. donijelo Odluku 2013/467/ZVSP (5) o produljenju trajanja misije EUPOL RD Congo do 30. rujna 2014.
(6)
10. rujna 2013. Visoki predstavnik predložio je produljenje mandata visokog policijskog inspektora Jean-Paula RIKIRA kao voditelja misije EUPOL RD Congo do 30. rujna 2014.
(7)
S obzirom na to da je postojeći mandat visokog policijskog inspektora Jean-Paula RIKIRA kao voditelja misije EUPOL RD Congo istekao 30. rujna 2013., ova Odluka trebala bi se primjenjivati od 1. listopada 2013.,
DONIO JE OVU ODLUKU:
Članak 1.
Mandat visokog policijskog inspektora Jean-Paula RIKIRA kao voditelja policijske misije Europske unije poduzete u okviru reforme sigurnosnog sektora (RSS) i njezine povezanosti s pravosudnim sustavom u Demokratskoj Republici Kongu (EUPOL RD Congo) produljuje se do 30. rujna 2014.
Članak 2.
Ova Odluka stupa na snagu na dan donošenja.
Primjenjuje se od 1. listopada 2013.
Sastavljeno u Bruxellesu 8. listopada 2013.

Labels: 18
15